
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti, 20.02.2008
Nr.  PL-x  801
	


RAPORT ÎNLOCUITOR
asupra proiectului de Lege pentru completarea art. 258 din Codul penal
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru completarea art. 258 din Codul penal, transmis cu adresa nr. PL-x 801 din 28 noiembrie 2007 , înregistrată sub nr. 31/1270 din 29 noiembrie 2007.    
Potrivit prevederilor art. 75 din Constituţia României, republicată şi ale art.92 alin. (9) pct.2 , din Regulamentul Camerei Deputaţilor, republicat, cu modificările ulterioare, Camera Deputaţilor este Cameră Decizională.

Senatul, în calitate de primă Cameră sesizată, a adoptat proiectul de lege în şedinţa din                    12 noiembrie 2007.
Consiliul Legislativ a avizat favorabil iniţiativa legislativă, cu  unele observaţii şi propuneri, conform avizului nr. 1311 din  1 octombrie 2007.

Guvernul, prin punctul de vedere transmis, susţine adoptarea acestei  iniţiative legislative.

Consiliul Superior al Magistraturii a avizat favorabil proiectul de lege, conform Hotărârii nr. 665 din 4 octombrie 2007 a Plenului Consiliului  Superior al Magistraturii.
Comisia pentru drepturile omului, culte şi problemele minorităţilor naţionale a avizat favorabil proiectul de lege, conform avizului nr. 25/803 din 4 decembrie 2007.


Iniţiativa legislativă supusă dezbaterii are ca obiect de reglementare completarea dispoziţiilor art. 258 din Codul penal cu un nou alineat, alin. 2, în sensul instituirii regulii privind punerea în mişcare a acţiunii penale la plângerea prealabilă a persoanei vătămate, în cazul săvârşirii infracţiunilor prevăzute la art. 246 – abuzul în serviciu contra intereselor persoanelor, la art. 247 – abuzul în serviciu prin îngrădirea unor drepturi, precum şi la art. 250 – purtarea abuzivă, din Codul penal .
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă în şedinţa din 28 ianuarie 2008, întocmind raportul iniţial nr. PL-x 801 din 29 ianuarie 2008, prin care a supus plenului Camerei Deputaţilor, spre dezbatere şi adoptare, proiectul de Lege pentru completarea art. 258 din Codul penal, cu amendamentele admise care erau redate în ANEXA la raport. 
În şedinţa din 5 februarie 2008, plenul Camerei Deputaţilor, în temeiul art. 70 din Regulamentul Camerei Deputaţilor, republicat, a hotărât retrimiterea iniţiativei legislative la Comisie,  în vederea reexaminării şi depunerii unui nou raport.
Potrivit prevederilor art. 61 din Regulamentul Camerei Deputaţilor, republicat, Comisia juridică a reluat dezbaterile la proiectul de lege în şedinţa din 20 februarie 2008. 
La lucrările Comisiei au participat, în calitate de invitaţi, domnul senator Şerban Nicolae – iniţiator, iar  din partea Ministerului Justiţiei, doamna Bosoc Nicoleta - director.

Din numărul total de 28 membri ai Comisiei juridice, de disciplină şi imunităţi au participat  la dezbateri 17 deputaţi.
În urma dezbaterilor şi a punctelor de vedere exprimate de către membrii Comisiei şi de către invitaţi,  s-a hotărât, cu majoritate de voturi  (15 voturi pentru şi 2 abţineri ), să se supună plenului Camerei Deputaţilor, spre dezbatere şi adoptare, proiectul de Lege pentru completarea art. 258 din Codul penal, cu amendamentele admise care  redate în ANEXA la raport. Prezentul raport înlocuieşte raportul iniţial. 

În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice. 

                                  PREŞEDINTE,                                                                SECRETAR,

                                  Sergiu ANDON                                                              George BĂEŞU
         Consilier,

    Nicoleta Grecu
ANEXĂ

AMENDAMENTE ADMISE :

	Nr.

crt.
	Text Senat
	Text propus de Comisie 
(autorul amendamentului)
	Motivare

	1
	   Titlul Legii: 

  Lege pentru completarea art. 258 din Codul penal
	    Nemodificat.

	

	2
	       Articol unic. - La articolul 258 din Codul penal al României, publicat în  Monitorul Oficial al României, Partea I, nr. 65 din 16 aprilie 1997, cu modificările şi completările ulterioare, se introduce un alineat nou, alin. 2, cu următorul cuprins:
	   Nemodificat.
	

	3
	      „ În cazul prevăzut la alin. 1, pentru faptele prevăzute la art. 246, 247 şi 250, acţiunea penală se pune în mişcare la plângerea prealabilă a persoanei vătămate.”
	   „ În cazul prevăzut la alin. 1, pentru faptele prevăzute la art. 246, 247 şi 250 alin. 1-4, acţiunea penală se pune în mişcare la plângerea prealabilă a persoanei vătămate, cu excepţia acelora care au fost săvârşite de o persoană dintre cele prevăzute la art. 147 alin.1.”

Autor : Comisia juridică.


	Reglementarea este necesară întrucât, pentru categoriile de infracţiuni prevăzute în textul nou introdus, acţiunea penală trebuie să se pună în mişcare la plângerea prealabilă a persoanei vătămate. Este exceptată de la această prevedere categoria funcţionarilor publici, despre care se face vorbire în art. 147 alin. 1. Pentru această categorie de funcţionari, acţiunea penală continuă să se pună în mişcare din oficiu. 

